มหาวิทยาลัยทงกุก

**มหาวิทยาลัยทงกุก** (; ) เป็นมหาวิทยาลัยเอกชนสหศึกษาในประเทศเกาหลีใต้ ซึ่งดำเนินการเรียนการสอนอยู่ ณ วิทยาเขตโซล ในมหานครคย็องจู จังหวัดคย็องซังเหนือ และในลอสแอนเจลิส สหรัฐอเมริกา นอกจากนี้ ยังมีการดำเนินงานด้านโรงพยาบาลในเครือทั้งสองแห่ง แบบแพทย์แผนตะวันตก กับแบบแพทย์แผนตะวันออกอีกสี่แห่ง ซึ่งรวมถึงการศึกษาแพทย์เกาหลีแผนโบราณ

## สถานที่ตั้ง
มหาวิทยาลัยทงกุกตั้งอยู่ในจุงกู ที่โซล ทางตอนเหนือของภูเขานัมซาน โดยอาคารส่วนบนของมหาวิทยาลัยได้มีการเชื่อมต่อโดยตรงสู่เส้นทางเดินของสวนนัมซานใช้เวลาเดินขึ้นประมาณ 5-10 นาที  เมื่อมองจากบริเวณภายในมหาวิทยาลัยสามารถเห็นหอคอยโซลทาวเวอร์และภูเขานัมซานได้อย่างชัดเจน โดยเฉพาะในเวลาตอนกลางคืนจะเห็นหอคอยโซลทาวเวอร์มีความสวยงามอย่างยิ่ง

ทางเข้าหลักของมหาวิทยาลัยเขตโซลอยู่ที่สถานีมหาวิทยาลัยทงกุก ซึ่งเป็นจุดตัดของสายรถไฟใต้ดินโซล 3 และ 4 ในขณะที่สถานีชุงมูโรอยู่ใกล้กับทางเข้าด้านหลัง

## ประวัติ
สถานศึกษาแห่งนี้ก่อตั้งขึ้นใน ค.ศ. 1906 ด้วยความต้องการที่จะเผยแผ่ศาสนาตามคำสั่งโชกเย ซึ่งทงกุกเป็นหนึ่งในมหาวิทยาลัยในเครือพุทธศาสนาเพียงไม่กี่แห่งในโลก

มหาวิทยาลัยแห่งนี้ในช่วงแรกเริ่มคือโรงเรียนมย็องจิน (명진학교) เมื่อวันที่ 8 พฤษภาคม ค.ศ. 1906 และได้ปิดตัวลงเมื่อรัฐบาลญี่ปุ่นเข้ายึดครองตั้งแต่ ค.ศ. 1922 ถึง 1928, ภายหลังจากเหตุจลาจลซัมอิลอุนดง และอีกครั้งใน ค.ศ. 1944 ในความสัมพันธ์กับเหตุการณ์ปั่นป่วนช่วงการสิ้นสุดของสงครามโลกครั้งที่สอง สถานศึกษาแห่งนี้เป็นสถาบันแห่งแรกในสาธารณรัฐเกาหลีที่ได้รับสถานะเป็นมหาวิทยาลัยในความหมายแบบตะวันตก โดยกำหนดให้เป็นมหาวิทยาลัยใน ค.ศ. 1953 และได้มีการเปิดการศึกษาในระดับปริญญาโทขึ้นพร้อมกัน ในช่วงที่เกิดสงครามเกาหลี ได้มีการจัดชั้นเรียนขึ้นที่ปูซาน แต่ก็ได้ย้ายไปโซลอีกครั้งใน ค.ศ. 1953 และใน ค.ศ. 1959 ได้เริ่มมีระบบออกอากาศมหาวิทยาลัยทงกุกขึ้น วิทยาลัยวิชาการศึกษาได้เปิดตัวใน ค.ศ. 1968 โดยมี 4 หลักสูตร และได้เพิ่มสาขาศึกษาศาสตร์กับสาขาพลศึกษาในปีต่อมา และใน ค.ศ. 1978 ได้มีการก่อตั้งวิทยาเขตคย็องจูขึ้น

## ศิษย์เก่า/นักศึกษาที่มีผลงานโดดเด่น
นักแสดง
*อี ช็อง-แจ นักแสดงชาย
*อี ซึง-กี      นักแสดงชาย,นักร้อง,พิธีกร
*ซอ อิน-กุก  นักแสดงชาย,นักร้อง
*พัก มิน-ย็อง นักแสดงหญิง
*ฮัน ฮโย-จู   นักแสดงหญิง
*ชิน มิน-อา   นักแสดงหญิง,นางแบบ,นักร้อง
*คิม จี-ว็อน  นักแสดงหญิง
*ช็อน จี-ฮย็อน นักแสดงหญิง

นักร้อง
*ซอฮย็อน และ อิม ยุน-อา นักร้องวงเกิลส์เจเนอเรชัน
* เอริค มุน นักร้องวงชินฮวา
* ฮัม อึน-จ็อง นักร้องวงที-อารา
* มิน ซ็อน-เย และ อี ซ็อน-มี จาก วันเดอร์เกิลส์
* ยองเค นักร้องวง DAY6
* ซน นา-อึน น้องร้องวง เอพิงค์
*ยุนจีซอง นักร้องเดี่ยว และ อดีตวง วอนนาวัน

## มหาวิทยาลัยทงกุกวิทยาเขตคย็องจู

ไฟล์:Dongguk University at Night.jpg|วิทยาเขตของมหาวิทยาลัยทงกุกในคย็องจู ในเวลากลางคืน
ไฟล์:Main square of Dongguk University.JPG|สแควร์หลักที่ด้านหน้าของตัวอาคารหลัก
ไฟล์:Medical school Dongguk University.JPG|โรงเรียนแพทย์ประจำมหาวิทยาลัย
ไฟล์:Dongguk University Hospital.JPG|โรงพยาบาลของมหาวิทยาลัย
ไฟล์:Dongguk University Auditorium.JPG|หนึ่งในห้องบรรยายของมหาวิทยาลัย
ไฟล์:Dongguk University Gyeongju.JPG|ลานนักศึกษาที่ด้านหน้าของอาคารมนุษยศาสตร์
ไฟล์:Dormitory Dongguk University Gyeongju.JPG|หอพักมหาวิทยาลัย
ไฟล์:Natural Sciences Building Dongguk University.JPG|อาคารวิทยาศาสตร์ธรรมชาติ
ไฟล์:University Symbols.JPG|รูปปั้นสัญลักษณ์ประจำมหาวิทยาลัยในวิทยาเขต
ไฟล์:Students resting area dongguk university.JPG|หนึ่งในพื้นที่ที่มีนักเรียนเป็นจำนวนมาก
ไฟล์:Dongguk University Library.JPG|ห้องสมุดมหาวิทยาลัยทงกุก
ไฟล์:Bicycle parking Dongguk University.JPG|ที่จอดรถจักรยานภายในมหาวิทยาลัย


## ดูเพิ่ม
* คย็องจู

## อ้างอิง

## แหล่งข้อมูลอื่น

* Official school website, in Korean and English
* Curriculum in Buddhist studies in English
* "Shingate" scandal- Dongguk sues Yale for $50 mn

หมวดหมู่:สถาบันอุดมศึกษาในประเทศเกาหลีใต้
หมวดหมู่:สถาบันอุดมศึกษาเอกชน
หมวดหมู่:สิ่งก่อสร้างในเกาหลีภายใต้การปกครองของญี่ปุ่น